《答平陵宋似濂》
明代·王彦泓

芳兰竟体总堪怜，宋玉还饶赋几篇。豪士未妨兼妩媚，男儿安在负须髯。

高奇嗜酒嵇中散，佻达能歌沈下贤。把臂自然风味合，不关家世是同年。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。